Waxyaabaha uu sheegay in uu ka qori jiray xukumaddii Cabdi Ilay ayaa muujinaya in madaxweyne Mustafe Cagjar aragti togan ka qabo xidhiidhka Oromada iyo Soomaalida “Waxaan qori jiray mawduucyo aqoonaysan tusaale ahaan qof qiiraysan oo leh ‘Oromada ha la laayo’ waxaan odhan jiray Oromada maxaa loo laynaya waa dad masaakiin ah, taariikh baan wadaagna taas ayaana loo arki jiray in aan ka hor imid siyaasadihii la fulinayay,“ Sidaas ayuu sanadkii hore VOA u sheegay Madaxweyne Mustafe taasna waxay u muuqata in uu diidanaya arrinta lagu eedeeyo xukumaddii Cabdi Ilay ee ah in ay abuurtay nacaybka Soomaalida iyo Oromada.
